বাংলাদেশ ব্র্যান্ড ফোরাম আয়োজিত বাংলাদেশ ইনোভেশন অ্যাওয়ার্ড ২০১৮’তে ‘মাস্টার অব রি-ইনভেনশন’ ক্যাটাগরিতে পুরস্কৃত হয়েছে রবি’র ডিজিটাল রিচার্জ প্লাটফর্ম ‘চলবে রবি’। সম্প্রতি রাজধানীর এক অভিজাত হোটেলে আয়োজিত পুরস্কার বিতরণী অনুষ্ঠানে এই সম্মানে ভূষিত হয় অ্যাপটি। ‘চলবে রবি’ একটি সামাজিক উদ্যোক্তা-ভিত্তিক অ্যাপ। এর মাধ্যমে যে কেউ তার স্মার্টফোন থেকে যে কোন রবি/এয়ারটেল গ্রাহককে রিচার্জ সেবা প্রদান করতে পারবেন। ‘চলবে রবি’ ব্যবহারকারীরা যে কোন স্থান থেকে অনলাইন পেমেন্ট/এমএফএস/ডেবিট কার্ড’র মাধ্যমে তার অ্যাকাউন্টে ফান্ড যোগ করলে প্রতিবারই নির্দিষ্ট কমিশন তার ওয়ালেটে যোগ হবে।